
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 149 

3 Σεπτεμβρίου 2010 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 84 
Ρύθμιση θεμάτων εκπαίδευσης αστυνομικού 
προσωπικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 4,3 παρ. 4, 5 παρ. 4 
και 7 παρ. 2 του ν.2226/1994 «Εισαγωγή, εκπαίδευση και 
μετεκπαίδευση στις Σχολές της Αστυνομικής Ακαδημί¬ 
ας και στο Τμήμα Ανθυποπυραγών της Πυροσβεστικής 
Ακαδημίας και άλλες διατάξεις» (Α'-122). 

2. Τις διατάξεις του άρθρου 11 παρ. 1 εδάφ. α', στ' 
και ζ' και του άρθρου 53 του ν.1481/1984 «Οργανισμός 
Υπουργείου Δημόσιας Τάξης» (Α'-152), όπως το άρθρο 11 
αντικαταστάθηκε με το άρθρο 1 παρ. 1 του ν.1590/1986 
(Α'- 49). 

3. Τις διατάξεις του άρθρου 28 παρ. 1 του ν.2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'- 41). 

4. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, όπως 
κωδικοποιήθηκε με το άρθρο πρώτο του π.δ. 63/2005 
(Α'- 98). 

5. Τις διατάξεις του άρθρου 1 του π.δ.184/2009 «Σύστα¬ 
ση Υπουργείου Προστασίας του Πολίτη και καθορισμός 
των αρμοδιοτήτων του» (Α'- 213). 

6. Τις διατάξεις της υπ’ αριθμ. 2672 από 3-12-2009 
απόφασης Πρωθυπουργού και Υπουργού Οικονομικών 
«Καθορισμός αρμοδιοτήτων του Υφυπουργού Οικονο¬ 
μικών Φίλιππου Σαχινίδη» (Β'- 2408). 

7. Την υπ’ αριθμ. 7004/3/49 από 20-11-2009 απόφαση 
του Πρωθυπουργού και του Υπουργού Προστασίας του 
Πολίτη «Ανάθεση αρμοδιοτήτων στον Υφυπουργό Προ¬ 
στασίας του Πολίτη Σπυρίδωνα ΒΟΥΓΙΑ» (Β'- 2365). 

8. Το γεγονός ότι από τις διατάξεις του παρόντος 
διατάγματος δεν προκαλούνται δαπάνες σε βάρος του 
κρατικού προϋπολογισμού. 

9. Την υπ’ αριθμ. 179/2010 γνωμοδότηση του Συμ¬ 
βουλίου της Επικρατείας, ύστερα από πρόταση των 
Υφυπουργών Οικονομικών και Προστασίας του Πολίτη, 
αποφασίζουμε: 


Άρθρο 1 

Τροποποίηση διατάξεων π.δ.319/1995 «Οργανισμός 
Σχολής Αξιωματικών Ελληνικής Αστυνομίας» (Α'-174) 
και π.δ.352/1995 «Οργανισμός Σχολής Αστυφυλάκων» 
(Α'-187). 

1. Το όγδοο εδάφιο της παρ. 1 του άρθρου 21 του 
π.δ.319/1995 (Α'-174), όπως η παράγραφος αυτή αντι- 
καταστάθηκε με το άρθρο 3 του π.δ.113/2008 (Α'-178), 
και το έβδομο εδάφιο της παρ. 1 του άρθρου 34 του 
π.δ.352/1995 (Α'-187), όπως το άρθρο αυτό αντικαταστά- 
θηκε με το άρθρο 14 του π.δ.113/2008, αντικαθίστανται 
ως εξής: 

«Το διδακτικό προσωπικό δεν πρέπει να υπερβαίνει 
το 67ο έτος της ηλικίας του κατά την 31η Δεκεμβρίου 
του έτους διορισμού του». 

2. Στην παράγραφο 1 του άρθρου 34 του π.δ.319/1995, 
όπως αυτή αντικαταστάθηκε τελικώς με το άρθρο 8 του 
π.δ.113/2008, στα μαθήματα με βαθμό του Β' έτους, οι πε¬ 
ριπτώσεις 5, 6,7, 8,9 και 10 αναριθμούνται, αντίστοιχα, σε 
6, 7, 8, 9,10 και 11 και προστίθεται περίπτωση 5, ως εξής: 

«5. Ελληνική Γλώσσα - Αογοτεχνία». 

Άρθρο 2 

Τροποποίηση διατάξεων π.δ.190/1996 «Οργανισμός 
Σχολής Μετεκπαίδευσης και Επιμόρφωσης Ελληνικής 
Αστυνομίας και συναφή θέματα» (Α'-153). 

1. Το άρθρο 15 του π.δ.190/1996 (Α'- 153), όπως αυτό 
αντικαταστάθηκε με την παρ. 2 του άρθρου 3 του 
π.δ.385/1998 (Α'- 258), αντικαθίσταται ως εξής: 

«Άρθρο 15. 

Διάρκεια μετεκπαίδευσης. 

Η μετεκπαίδευση έχει διάρκεια έξι (6) εβδομάδων και 
αρχίζει το δεύτερο δεκαπενθήμερο του μηνάς Σεπτεμ¬ 
βρίου. Ο ακριβής χρόνος έναρξης και λήξης, καθώς και 
κάθε άλλη αναγκαία λεπτομέρεια καθορίζονται με δι¬ 
αταγή του Προϊσταμένου του Κλάδου Οργάνωσης και 
Ανθρώπινου Δυναμικού του Αρχηγείου Ελληνικής Αστυ¬ 
νομίας. Σε περίπτωση που ο αριθμός των μετεκπαιδευ- 
ομένων κάθε τάξης είναι μεγάλος, μπορεί με την ίδια 
διαταγή να κατανέμονται σε περισσότερα του ενός Τμή- 
ματα, με τη λειτουργία κάθε επόμενου Τμήματος μετά 
τη λήξη της μετεκπαίδευσης του προηγουμένου». 

2. α. Η παράγραφος 1 του άρθρου 16 του ως άνω π.δ., 
άπως αυτή αντικαταστάθηκε με την παρ. 1 του άρθρου 
1 του π.δ.ΐ00/2008 (Α'-156), αντικαθίσταται ως εξής: 

«1. Τα θέματα τα οποία διδάσκονται οι σπουδαστές κατά 
τη διάρκεια της μετεκπαίδευσης διακρίνονται, κατά γνω¬ 
στικά αντικείμενα, στις ακάλουθες θεματικές ενάτητες: 

α. Α' Ενάτητα: Θέματα οργάνωσης, διοίκησης και ηγε¬ 
σίας - Ειδικά θέματα Αστυνομικού Δικαίου. 

β. Β' Ενάτητα: Θέματα αστυνομικού ενδιαφέροντος, 
ιδίως κρατικής και δημάσιας ασφάλειας, διαχείρισης 
κρίσεων, επιχειρησιακού σχεδιασμού και διακλαδικής 
συνεργασίας, αντεγκληματικής πολιτικής, επιστημονικής 
έρευνας του εγκλήματος, ανακριτικής, ιατροδικαστικής, 
σωφρονιστικής, αθλητικής βίας, τροχαίας. 

γ. Γ' Ενότητα: Νομικά θέματα, ιδίως. Διεθνούς Ποινικού 
Δικαίου, Ευρωπαϊκού Κοινοτικού Δικαίου, Δικαίου Κατά¬ 
στασης Αλλοδαπών και Ανθρωπίνων Δικαιωμάτων. 

δ. Δ' Ενότητα: Εθνικά και διεθνή θέματα, ιδίως, μη Νό¬ 
μιμης Μετανάστευσης, Διασυνοριακού και Υπερεθνικού 
Οργανωμένου Εγκλήματος, Εσωτερικής και Διεθνούς 
Τρομοκρατίας. 

ε. Ε' Ενότητα: Θέματα επικοινωνίας, ψυχολογίας, δη¬ 
μοσίων σχέσεων και σχέσεων κράτους - πολίτη». 

β. Το τελευταίο εδάφιο της παραγράφου 2 του ιδίου 
άρθρου του ως άνω π.δ., όπως αυτή τροποποιήθηκε με 
την παρ. 1 του άρθρου 3 του π.δ.81/2007 (Α'- 96), αντι¬ 
καθίσταται ως εξής: 

«Στο αναλυτικό πρόγραμμα εκπαίδευσης είναι δυνα¬ 
τόν να περιλαμβάνονται διαλέξεις επί συγκεκριμένων 
κοινωνικών θεμάτων - όπως μετανάστες, παραβατικό- 
τητα ανηλίκων, ευάλωτες κοινωνικά ομάδες - και άλλων 
συναφών αντικειμένων». 

γ. Το πρώτο εδάφιο της περίπτωσης α' της παραγρά¬ 
φου 3 του ιδίου άρθρου του ως άνω π.δ., όπως η πα¬ 
ράγραφος αυτή τροποποιήθηκε με τις παρ. 2 και 3 του 
άρθρου 1 του π.δ.100/2008, αντικαθίσταται ως εξής: 

«Στους σπουδαστές δύναται να ανατίθεται η σύνταξη 
ατομικής εργασίας, την οποία υποχρεούνται να παραδώ¬ 
σουν μέχρι το τέλος της τέταρτης εβδομάδας της μετεκ¬ 
παίδευσής τους στον προϊστάμενο του Τμήματος Σπουδών 
και Δημοσίων Σχέσεων, σε τέσσερα (4) αντίτυπα». 

δ. Τσ πρώτο εδάφιο της παραγράφου 4 του ιδίου 
άρθρου του ως άνω π.δ., όπως αυτή προστέθηκε με το 
άρθρο 4 του π.δ.385/1998, αντικαθίσταται ως εξής: 

«Μία εβδομάδα πριν τη λήξη της μετεκπαίδευσης πραγ- 
ματοπσιείται ευρεία συζήτηση (συνδιάσκεψη) μεταξύ των 
μετεκπαιδευόμενων Αστυνόμων Β' με ανταλλαγή από¬ 
ψεων και εμπειριών, που έχουν σχέση με την καθημερι¬ 
νή επαγγελματική τσυς ενασχόληση και διατυπώνσνται 
εισηγήσεις και πρστάσεις στα ως άνω θέματα». 

3. α. Το πρώτο εδάφιο της παραγράφου 1 του άρθρου 
17 του ως άνω π.δ., όπως το άρθρο αυτό αντικαταστά- 
θηκε με το άρθρο 5 του π.δ.385/1998 και στη συνέχεια με 
τσ άρθρσ 2 τσυ π.δ.100/2008, αντικαθίσταται ως εξής: 

«Η επίδοση των σπσυδαστών, με την οποία καθορί¬ 
ζεται και η σειρά εξόδσυ από τη Σχολή, εξάγεται μέχρι 
χιλιοστού της μονάδας με βάση τσ πηλίκο που προκύ¬ 
πτει από τη διαίρεση του αθροίσματος των βαθμών των 
εξεταζόμενων θεματικών ενοτήτων με τον αριθμό πέντε 
(5) και, σε περίπτωση ανάθεσης ατομικής εργασίας, με 
βάση το μέσο όρο της βαθμολογίας τους στη γραπτή 
εξέταση και στην ατσμική εργασία». 

β. Τσ πρώτσ εδάφιο της παραγράφου 2 του ιδίου 
άρθρου του ως άνω π.δ. αντικαθίσταται ως εξής: 


«Εάν προκόψει ισοβαθμία μεταξύ σπουδαστών, προ¬ 
ηγείται εκείνος που έχει μεγαλύτερη βαθμολογία στις 
θεματικές ενότητες με τη σειρά που αναψέρονται στην 
παράγραφο 1 του προηγούμενου άρθρου και, στη συνέ¬ 
χεια, στην ατομική εργασία, στην περίπτωση πσυ τσυς 
έχει ανατεθεί η σύνταξή της». 

4. Η παράγραφος 1 του άρθρου 19 του ως άνω π.δ., όπως 
αυτή αντικαταστάθηκε με τσ άρθρσ 6 τσυ π.δ.385/1998 
και στη συνέχεια με το άρθρο 4 του π.δ.100/2008, αντι¬ 
καθίσταται ως εξής: 

«1. Τα έντυπα της γραπτής εξέτασης, καθώς και οι 
ατομικές εργασίες, μετά τη βαθμσλόγησή τσυς, παρα- 
δίδσνται στον προϊστάμενο του Τμήματος Σπουδών και 
Δημοσίων Σχέσεων, με φρσντίδα και ευθύνη τσυ σποίου 
γίνεται η εξαγωγή του τελικού βαθμού επίδοσης και η 
ανακσίνωσή του σε κάθε σπουδαστή». 

5. Η παράγραφος 2 του άρθρου 22 του π.δ.190/1996 
αντικαθίσταται ως εξής: 

«2. Η μετεκπαίδευση των ανθυπαστυνόμων αρχίζει 
τον Οκτώβριο και έχει διάρκεια τεσσάρων (4) μηνών. 
Σε περίπτωση που ο αριθμός των μετεκπαιδευομένων 
είναι μεγάλος, μπορεί, με διαταγή του Προϊσταμένου 
του Κλάδου Οργάνωσης και Ανθρώπινου Δυναμικού του 
Αρχηγείου Ελληνικής Αστυνομίας, να κατανέμονται σε 
περισσότερα τσυ ενός Τμήματα, με τη λειτουργία κάθε 
επόμενου Τμήματος μετά τη λήξη της μετεκπαίδευσης 
του προηγουμένου». 

6. α) Η περίπτωση Α' της παραγράφσυ 1 του άρθρου 
24 του ως άνω π.δ., όπως η παράγραφος αυτή αντικα- 
ταστάθηκε με το άρθρο 5 του π.δ.100/2008 (Α'- 156), 
τροποποιείται ως εξής: 

αα) οι υποπεριπτώσεις (2) και (3) αντικαθίστανται ως 
εξής: 

«(2) Θέματα Δικονομικού Ποινικού Δικαίου - Εφαρμογή 
Ποινικών Υποθέσεων 

(3) Θέματα Εγκληματολσγίας - Ανακριτικής». 

αβ) η υπσπερίπτωση (5) καταργείται και οι υποπερι¬ 
πτώσεις (6), (7) και (8) αναριθμσύνται, αντίστοιχα, σε 
(5), (6) και (7). 

β) Από την περίπτωση Β' της παραγράφου 1 του ιδίου 
ως άνω άρθρου του αυτού π.δ. καταργούνται οι υποπε¬ 
ριπτώσεις (1), (2), (8) και (12) και οι υποπεριπτώσεις (3), (4), 
(5), (6), (7), (9), (10), (11) και (13) αναριθμσύνται, αντίστοιχα, 
σε (1), (2), (3), (4), (5), (6), (7), (8) και (9). 

7. Η παράγραφσς 2 του άρθρου 25 του ως άνω 
π.δ., όπως αυτή αντικαταστάθηκε με το άρθρο 6 του 
π.δ.100/2008, αντικαθίσταται ως εξής: 

«2. Θι έκτακτες γραπτές εξετάσεις διενεργούνται μία του¬ 
λάχιστον φορά ανά δίμηνο, σε ώρα διδασκαλίας τσυ μαθή¬ 
ματος και στη διδαχθείσα κατά την αμέσως πρσηγούμενη 
διδασκαλία του μαθήματος ύλη. Προς τούτο ο καθηγητής 
μπορεί να συμπεριλάβει ύλη περισσοτέρων διδασκαλιών 
του μαθήματος. Στην περίπτωση όμως αυτή σ καθηγητής 
ενημερώνει τη Σχσλή και τους σπουδαστές για το χρόνο 
εξέτασης και την εξεταστέα ύλη, ενώ οι εξετάσεις μπο¬ 
ρεί να πραγματοποιούνται και με το σύστημα πολλαπλής 
επιλογής. Στην περίπτωση έκτακτης γραπτής εξέτασης σ 
καθηγητής ενημερώνει τη Σχσλή, πριν την είσοδό του στην 
αίθσυσα διδασκαλίας, για να διατεθούν οι απαιτούμενες 
κόλλες διαγωνισμού και αξιωματικοί επιτήρησης των σπσυ¬ 
δαστών. Τόσο οι έκτακτες, όσο και οι εξιτήριες γραπτές 
εξετάσεις διενεργούνται από τον καθηγητή του οικείου 
μαθήματος. Κατά τις εν λόγω εξετάσεις και ιδίως στα μα¬ 
θήματα «Θυσιαστικού Ποινικσύ Δικαίσυ» και «Δικονσμικού 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3111 


Ποινικού Δικαίου - Εφαρμογής Ποινικών Υποθέσεων», οι 
σπουδαστές εξετάζονται υποχρεωτικά σε πρακτικά θέ¬ 
ματα. Η βαθμολογία των έκτακτων γραπτών εξετάσεων 
παραδίδεται στη Σχολή και ανακοινώνεται στους σπουδα¬ 
στές εντάς πέντε (5) εργασίμων ημερών. Εφόσον πρόκειται 
για το δεύτερο δίμηνο, η βαθμολογία αυτή ανακοινώνεται 
στους σπουδαστές τουλάχιστον δέκα εργάσιμες ημέρες 
πριν την έναρξη των εξιτήριων εξετάσεων». 

8. Στο τέλος της παραγράφου 2 του άρθρου 40 του 
π.δ.190/1996 προστίθενται εδάφια, ως εξής: 

«Επίσης, στο ίδιο Τμήμα λειτουργεί Σχολείο Επιμόρ¬ 
φωσης, διάρκειας τουλάχιστον δύο (2) εβδομάδων, στο 
οποίο μετεκπαιδεύονται υποχρεωτικά όλοι οι Αστυνομι¬ 
κοί Διευθυντές, γενικών και ειδικών καθηκόντων, εντός 
του έτους προαγωγής τους στο βαθμό αυτό. Εξαιρού¬ 
νται, όσοι κατά το έτος αυτό καταλαμβάνονται από όριο 
ηλικίας ή συμπληρώνουν 35ετία και όσοι έχουν τεθεί σε 
υπηρεσία γραφείου. Το αντικείμενο της επιμόρφωσης 
περιλαμβάνει, ιδίως, θέματα σύγχρονου τρόπου διοίκη¬ 
σης (πιεηερβηηθηί), ηγεσίας, οργάνωσης και λειτουργίας 
υπηρεσιών και τεχνικής επικοινωνίας (πιβάιε ΐΓείηίηρ). 

Άρθρο 3 

Τροποποίηση διατάξεων π.δ.82/2006 «Προϋποθέσεις, 
δικαιολογητικά, εξεταζόμενα μαθήματα και διαδικασία 

προαγωγικών εξετάσεων για την κάλυψη κενών ορ¬ 
γανικών θέσεων Αρχιφυλάκων γενικών καθηκόντων» 
(Α'- 86). 

1. Η εισαγωγική πρόταση και η περίπτωση α' της παρ. 
1 του άρθρου 1 του π.δ.82/2006 (Α'- 86), όπως αυτό τρο¬ 
ποποιήθηκε με το άρθρο 8 του π.δ.100/2008 (Α'- 156), 
αντικαθίστανται ως εξής: 

«Δικαίωμα συμμετοχής στις προαγωγικές εξετάσεις 
για το βαθμό του Αρχιφύλακα έχουν οι Αστυφύλακες, 
οι Υπαρχιφύλακες και οι Αρχιφύλακες που κατέχουν 
οργανική θέση Αστυφύλακα εφόσον πληρούν τις εξής 
προϋποθέσεις: 

α.Έχουν συμπληρώσει τρία (3) έτη πραγματικής υπη¬ 
ρεσίας, και κατ'εξαίρεση δύο (2) έτη οι κάτοχοι πτυχίου 
Πανεπιστημίου ή Τεχνολογικού Εκπαιδευτικού Ιδρύμα¬ 
τος, από την έξοδό τους από τη Σχολή Αστυφυλάκων 
μέχρι την 31η Δεκεμβρίου του έτους προκήρυξης των 
εξετάσεων ή ένα (1) έτος από την ένταξή τους σύμφωνα 
με το άρθρο 13 του ν.3686/2008 μέχρι την ημερομηνία 
προκήρυξης των εξετάσεων». 

2. Το άρθρο 20 του ως άνω π.δ. αντικαθίσταται ως 
εξής: 

«Άρθρο 20 

Επιμόρφωση προαγομένων 

1. Οι προαγόμενοι στο βαθμό του αρχιφύλακα, κατά τις 
διατάξεις του παρόντος διατάγματος, που προέρχονται 
από αστυφύλακες, υπαρχιφύλακες ή αρχιφύλακες που 
κατείχαν οργανική θέση αστυφύλακα, παρακολουθούν 
υποχρεωτικά σεμινάριο επιμόρφωσης στη Σχολή Με¬ 
τεκπαίδευσης, η διάρκεια του οποίου δεν μπορεί να 
είναι μεγαλύτερη των τεσσάρων (4) εβδομάδων. Σε πε¬ 
ρίπτωση που ο αριθμός των μετεκπαιδευομένων είναι 
μεγάλος, μπορεί, με διαταγή του Προϊσταμένου του 
Κλάδου Οργάνωσης και Ανθρώπινου Δυναμικού του 
Αρχηγείου Ελληνικής Αστυνομίας, να κατανέμονται σε 
περισσότερα του ενός Τμήματα, με τη λειτουργία κάθε 
επόμενου Τμήματος μετά τη λήξη της μετεκπαίδευσης 
του προηγουμένου. 


2. Στους μετεκπαιδευόμενους διδάσκονται τα ακό¬ 
λουθα μαθήματα: 

(1) Δικονομικό Ποινικό Δίκαιο - Εφαρμογή ποινικών 
υποθέσεων. 

(2) Θέματα Δημόσιας Ασφάλειας (Γενικό Μέρος - Ει¬ 
δικοί Ποινικοί Νόμοι). 

(3) Θέματα Γενικής Αστυνόμευσης - Ειδικοί Ποινικοί 
Νόμοι. 

(4) Θέματα Τροχαίας. 

Η αναλυτική ύλη των διδασκόμενων μαθημάτων, τα 
εκπαιδευτικά βοηθήματα, το πρόγραμμα εκπαίδευσης, 
ως και κάθε άλλη λεπτομέρεια σχετική με τη μετεκπαί¬ 
δευση, καθορίζονται από το Διευθυντή της Αστυνομικής 
Ακαδημίας και εγκρίνονται με διαταγή του Προϊσταμέ¬ 
νου του Κλάδου Θργάνωσης και Ανθρώπινου Δυναμικού 
του Αρχηγείου Ελληνικής Αστυνομίας. 

3. Μετά το πέρας του σεμιναρίου, οι μετεκπαιδευόμενοι 
υποβάλλονται σε γραπτές εξετάσεις στα διδασκόμενα 
μαθήματα. Βαθμό επίδοσης κάθε μετεκπαιδευόμενου κατά 
τη διάρκεια του σεμιναρίου επιμόρφωσης, από τον οποίο 
καθορίζεται και η σειρά εξόδου του απ'αυτό, αποτελεί το 
πηλίκο μέχρι χιλιοστού μονάδας που προκύπτει από τη 
διαίρεση του αθροίσματος των βαθμών των εξεταζόμε¬ 
νων μαθημάτων με το αριθμό τέσσερα (4). Σε περίπτωση 
ισοβαθμίας, αρχαιότερος θεωρείται όποιος έλαβε μεγα¬ 
λύτερο βαθμό στα μαθήματα με τη σειρά που αναφέρο- 
νται στην προηγούμενη παράγραφο. Κατά τα λοιπά, για 
τον τρόπο διενέργειας των εξετάσεων, τη βαθμολογία, 
την εξαγωγή των αποτελεσμάτων και τα συναφή θέματα 
εφαρμόζονται ανάλογα οι διατάξεις του Θργανισμού της 
Σχολής Αξιωματικών Ελληνικής Αστυνομίας. 

4. Μετεκπαιδευόμενος στο σεμινάριο επιμόρφωσης του 
παρόντος άρθρου, ο οποίος κωλύεται συνέχεια ή τμημα¬ 
τικά πέραν του 1/7 του συνόλου των πραγματικών ημερών 
εκπαίδευσης διακόπτει την εκπαίδευσή του με διαταγή 
του Προϊσταμένου Κλάδου Θργάνωσης και Ανθρώπινου 
Δυναμικού μετά από πρόταση της Σχολής και καλείται να 
παρακολουθήσει το σεμινάριο στην αμέσως επόμενη εκ¬ 
παιδευτική σειρά. Το ίδιο ισχύει και σε περίπτωση που ο 
μετεκπαιδευόμενος κωλύεται κατά το χρόνο έναρξης της 
μετεκπαίδευσης και το κώλυμα πρόκειται να διαρκέσει 
πέραν του 1/7 των πραγματικών ημερών εκπαίδευσης. 

5. Αστυνομικός που προάγεται στο βαθμό του Αρχι¬ 
φύλακα κατά τις διατάξεις του παρόντος και δεν ολο¬ 
κληρώνει την εκπαίδευση, σύμφωνα με τα οριζόμενα 
στην προηγούμενη παράγραφο ασκεί τα καθήκοντα 
του προηγούμενου βαθμού». 

Άρθρο 4 
Έναρξη ισχύος. 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 2 Σεπτεμβρίου 2010 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΠΡΟΣΤΑΣΙΑΣ ΤΟΥ ΠΟΛΙΤΗ 

ΦΙΛΙΠΠΟΣ ΣΑΧΙΝΙΔΗΣ ΣΠΥΡΙΔΩΝ ΒΟΥΓΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΑΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδας 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251 352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110€ 

30 € 

- 

Ε.Β.Ι. 

100€ 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15€ 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110€ 

30 € 

- 


• Η τιμή πώλησης μεμονωμένων Φ.Ε.Κ. σε μορφή ^^^-^ΟΓη από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-ΓΟΓπ/οΙνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίεχ: 210 4071011 - ΙπΙθγπθΙ: ΙιΙίρ://\Λ/νννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10€ 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα- 
φείο (Καποδιστρίου 34, Τ.Κ. 104 32 Αθήνα). 

, Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοτττικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκτττωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος -^ παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκτττωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρσνική μορφή στην 

ιστσσελίδα του Εθνικού Τυπογραφείου (νννννν.βί.ςΓ) 


οι ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΑΕΚΤΡΟΝΙΚΗ ΔΙΕΥΘΥΝΣΗ: Ιι11ρ://νίίνν\Α/.εΙ.(]Γ - ί-πΐίΐΙΙ: νν0ΐ)ΐπ35ΐ0ΐ.0ΐ@ΐ0ΐ.ΐ|ΐ 











